Tsiviilasi nr 2-24-4379

 

**KOHTUMÄÄRUS**

|  |  |
| --- | --- |
| **Kohus**  | Tartu Maakohus |
| **Kohtukoosseis** | Kohtunik Maimu Laumets |
| **Otsuse avalikult teatavaks-tegemise aeg ja koht** | 22.05.2024, Jõgeva |
| **Tsiviilasja number** | 2-24-4379 |
| **Tsiviilasi** | **Maaelu Edendamise Sihtasutuse avaldus Lahe Suts OÜ pankroti välja kuulutamiseks** |
| **Menetlusosalised ja nende esindajad** | **Avaldaja: Maaelu Edendamise Sihtasutus** (registrikood: 90000245; asukoht: Oru 21, Viljandi linn, 71003 Viljandi maakond; e-post: mes@mes.ee), **esindaja Annabel Liinsoo**; **Võlgnik: Lahe Suts OÜ** (registrikood: 16274691; asukoht: Mäeveski/1, Holdre küla, Helme vald, 68505 Valgamaa; e-post: lahe.suts@gmail.com), **juhatuse liige Kairo Kiidma** (isikukood: 50204035712) |
| **Eelistung** | Kirjalik menetlus |
| **RESOLUTSIOON** |
| 1. **Nimetada Lahe Suts OÜ** (registrikood: 16274691) **ajutiseks pankrotihalduriks Tiia Kalaus** (Soola 3, Tartu 51013; 504 6694, 7407 662; tiia.kalaus@civilex.ee) **ning teha talle kohustuseks PankrS §-st 22 tulenevate ülesannete täitmine.**
2. **Ajutisel pankrotihalduril esitada kohtule tegevuse aruanne PankrS § 22 kohaselt hiljemalt 17.06.2024.**
3. **Peatada Lahe Suts OÜ vara suhtes toimuvad sundtäitmised.**
4. **Kohaldada pankrotiavalduse tagamise abinõusid ning keelata Lahe Suts OÜ-l kogu oma vara käsutamine ilma ajutise pankrotihalduri nõusolekuta.**
5. **Kohtuistung pankrotiavalduse läbivaatamiseks toimub Valga kohtumajas 18.06.2024 kell 12.00. Ajutine pankrotihaldur võib soovi korral osaleda virtuaalselt, millest teavitada kohut vähemalt 2 päeva enne istungit. Kohus osaleb istungil virtuaalselt.**
6. **Avaldada väljaandes Ametlikud Teadaanded teade pankrotiavalduse läbivaatamise aja ja koha, ajutise halduri nimetamise ning võlgnikule seatud piirangute (sh käsutuskeelu) kohta.**
7. **Saata määrus avaldajale, võlgnikule ja ajutisele pankrotihaldurile.**
8. **Edastada määrus kannate tegemiseks Tartu Maakohtu registriosakonnale.**
 |
| **Edasikaebamise kord** Kui ajutiseks halduriks on nimetatud isik, kes ei vasta §-s 56 lõikes 1, 3 või 4 sätestatud nõuetele, võib ajutise halduri nimetamise peale esitada 15 päeva jooksul määruskaebuse Tartu Maakohtu kaudu Tartu Ringkonnakohtule. Määruskaebuse esitamisel tasuda riigilõiv. |

**Avaldus**

Maaelu Edendamise Sihtasutus esitas 18.03.2024 kohtule avalduse Lahe Suts OÜ pankroti väljakuulutamiseks. Avalduse kohaselt andis avaldaja võlgnikule laenulepingu nr 263FI22 alusel laenu kokku 69 000 eurot. Kuna võlgnik ei täitnud laenulepingust tulenevaid kohustusi, ütles avaldaja lepingu üles 01.02.2024. 06.02.2024 edastas avaldaja võlgnikule pankrotihoiatuse ning andis võlgnevuse tasumiseks tähtaja 06.03.2024. Võlgnik ei tasunud võlgnevust. Pankrotiavalduse esitamise seisuga on võlgnevus 73 258,02 eurot, millest laenu põhiosa on 69 000 eurot, intress 2279,86 eurot ja viivis 1978,16 eurot. Võlgnik ei täitnud enda kohustusi 30 päeva jooksul kohustuste sissenõutavaks muutumisest ega ka 10 päeva jooksul pankrotihoiatuse kättesaamisest. Avaldaja märkis, et võlgnikul on Maksu- ja Tolliamet ees 11.03.2024 seisuga võlgnevus summas 240 895,60 eurot. Avaldaja hinnangul puudub võlgnikul vara enda kohustuste täitmiseks. Avaldaja hinnangul on võlgnik maksejõuetu ning palus välja kuulutada võlgniku pankrot.

Kohus võttis avalduse 21.03.2024.a määrusega menetlusse ning kohustas võlausaldajat tasuma kohtu deposiidi kontole 1500 eurot ajutise halduri tasu ja kulutuste katteks. 02.04.2024 tasus võlausaldaja kohtu poolt määratud deposiidi.

03.04.2024 edastas kohus pankrotiavalduse koos lisadega võlgnikule ning andis talle võimaluse esitada avaldusele enda vastuväited. Võlgnik sai dokumendid kätte 13.04.2024. Võlgnik ei esitanud avaldusele vastuväiteid.

**Kohtu põhjendused**

PankrS § 1 lg 2 kohaselt on võlgnik maksejõuetu, kui ta ei suuda rahuldada võlausaldaja sissenõutavaks muutunud nõuet ja see suutmatus ei ole võlgniku majanduslikust olukorrast tulenevalt ajutine.

Võlausaldaja on põhistanud võlgniku maksejõuetust. Kohus leiab, et asjas tuleb nimetada ajutine haldur. Pankrotiavaldusest ei nähtu asjaolusid ja muid kaalukaid põhjuseid ajutise halduri nimetamata jätmiseks. Võlausaldaja on tasunud kohtu poolt määratud deposiidi.

Oma nõusoleku asuda täitma ajutise pankrotihalduri ülesandeid on andnud Tiia Kalaus.

Ajutine haldur koostab aruande ning esitab selle kohtule ja viib läbi muud eelmenetluseks vajalikud tegevused.

Lähtudes PankrS § 17 lg-st 1, määrab kohus kohtuistungi pankrotiavalduse läbi vaatamiseks, kuhu kutsub avaldaja, võlgniku ja ajutine halduri. Kohus selgitab, et võlgniku kohtuistungile ilmumata jäämisel võib kohus pankrotiavalduse läbi vaadata võlgniku osavõtuta või kohaldada tema suhtes sundtoomist (PankrS § 26 lg 2).

PankrS § 17 lg 3 alusel peatab kohus ajutise halduri nimetamisel võlgniku vara suhtes toimuvad sundtäitmised.

Selleks, et ajutisel halduril oleks võimalik pankrotimenetlust efektiivselt läbi viia, võlgniku võimalikku vara säilitada ning tagada mh võlausaldajate huve, määrab kohus PankrS § 3 lg 2, PankrS § 18 lg 1, TsMS § 378 lg 1 p 10 ja PankrS § 20 lg 1 alusel, et võlgnikul on keelatud kogu oma vara käsutada ajutise halduri nõusolekuta. Käsutuskeelu kohaldamise korral peatub enne käsutuskeeldu alanud kohtumenetlus, milles võlgnik osaleb hageja või kostjana, kui kohtumenetlus puudutab võlgniku vara, mis pankroti väljakuulutamise korral muutuks pankrotivaraks. Kohtumenetlus peatub kuni pankrotiavalduse lahendamiseni (PankrS § 20 lg 3).

Kohus selgitab, et võlgnik on kohustatud vastama kõikidele ajutise halduri päringutele võlgniku vara, võlgade ja majandustegevuse kohta. Nimetatud kohustuse täitmata jätmise korral võib kohus trahvida (PankrS § 22 lg 3 p 1, § 89 lg 1). Kui võlgnik on juriidiline isik, kohaldatakse käesoleva seaduse §-des 85–89 sätestatut vastavalt § 19 lõigetes 1 ja 3 nimetatud isikute suhtes, mh juriidilise isiku juhtorgani liikme suhtes (PankrS § 90).

*/allkirjastatud digitaalselt/*

Maimu Laumets

Kohtunik